CELEX: 62014CN0564
Language: bg
Date: 2014-12-09 00:00:00
Title: Дело C-564/14 P: Жалба, подадена на 9 декември 2014 г. от Raffinerie Heide GmbH срещу решението, постановено от Общия съд (пети състав) на 26 септември 2014 г. по дело T-631/13, Raffinerie HeideGmbH/Комисия

2.2.2015   
            
            
               BG
            
            
               Официален вестник на Европейския съюз
            
            
               C 34/17
            
         Жалба, подадена на 9 декември 2014 г. от Raffinerie Heide GmbH срещу решението, постановено от Общия съд (пети състав) на 26 септември 2014 г. по дело T-631/13, Raffinerie HeideGmbH/Комисия
   (Дело C-564/14 P)
   (2015/C 034/19)
   Език на производството: немски
   
      Страни
   
   
      Жалбоподател: Raffinerie Heide GmbH (представители: U. Karpenstein и C. Eckart, Rechtsanwälte)
   
      Друга страна в производството: Европейска комисия
   
      Искания на жалбоподателя
   
   Жалбоподателят иска от Съда,
   
               —
            
            
               Да отмени решение на Общия съд на Европейския съюз от 26 септември 2014 г.,
            
         
               —
            
            
               да отмени Решение на Комисията от 5 септември 2013 година относно националните мерки за изпълнение за преходното безплатно разпределяне на квоти за емисии на парникови газове в съответствие с член 11, параграф 3 от Директива 2003/87/ЕО (1) на Европейския парламент и на Съвета (2013/448/ЕО (2)), доколкото в член 1, параграф 1 във връзка с приложение I, буква А се отхвърлят вписването на жалбоподателя в списъка по член 11 от Директива 2003/87/ЕО и предварителните общи годишни количества на квотите за емисии, разпределени безплатно за инсталацията на жалбоподателя с идентификатор DE000000000000010,
            
         
               —
            
            
               да осъди Комисията да заплати съдебните разноски.
            
         
      Основания и основни доводи
   
   
               1.
            
            
               С първото основание жалбоподателят изтъква нарушение на процесуалните му права. По-специално той посочва, че Общият съд въобще не е разгледал основното му оплакване, допуснато от този съд в хода на съдебното заседание пред него, според което оплакване Комисията не е разгледала отделно особено тежките случаи, предоставени от Германия.
            
         
               2.
            
            
               С второто основание жалбоподателят изтъква, че Общият съд неправилно е приел, че общностната търговия с квоти за емисии на парникови газове поначало изключва вземането в предвид на отделните особено тежки случаи. По този начин обжалваното съдебно решение нарушило член 11, параграф 3, член 10a от Директива 2003/87/ЕО, както и Решение 2011/278 на Комисията.
            
         
               3.
            
            
               С третото основание жалбоподателят изтъква, че Общият съд не е признал задължението на Комисията за тълкуване, съответно на основните права, поради което нарушил член 51, параграф 1 от Хартата на основните права на Европейския съюз (Хартата).
            
         
               4.
            
            
               С четвъртото основание жалбоподателят изтъква процесуален пропуск под формата на изопачаване на доказателства, тъй като в мотивите си Общият съд не взел предвид доказателствата за особено тежък случай, представени от жалбоподателя.
            
         
               5.
            
            
               Накрая решението на Общия съд нарушава основните права по член 16, член 17 във връзка с член 52, параграф 1 от Хартата. То квалифицирало неправилно Решение 2011/278 на Комисията като съответно на основните права и пропорционално.
            
         
      (1)  Директива 2003/87/ЕО на Европейския Парламент и на Съвета от 13 октомври 2003 година за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (ОВ L 275, стр. 32; Специално издание на български език, 2007 г., глава 15, том 10, стр. 78).
   
      (2)  Решение на Комисията от 5 септември 2013 година относно националните мерки за изпълнение за преходното безплатно разпределяне на квоти за емисии на парникови газове в съответствие с член 11, параграф 3 от Директива 2003/87/ЕО на Европейския парламент и на Съвета (нотифицирано под номер C(2013) 5666) (ОВ L 240, стр. 27).